POROČILO SKUPNE TURE ISTRA 2005

19. in 20. novembra smo letos izvedli sedaj že tradicionalno dvodnevno skupno turo v Istro. Prvi dan smo ob vadbi športnoplezalne tehnike preživeli v Dvigradu, ki je za izvedbo tovrstne tematike zelo primeren. Prespali smo v Vranjski dragi, kjer je noč mnogim zaznamoval predvsem jesenski mraz. Drugi dan so tečajniki lahko vadili naučene vrvne tehnike in spoznavali tudi tehniko plezanja. Zahvala za turo gre predvsem inštruktorjem, ki so vodili točke in ki so pomagali napeljevati smeri. Tura je potekala brez večjih posebnosti. Skupaj se nas je ture udeležilo okrog 65, od tega 32 tečajnikov. Seznam vseh je pri vodji šole.

Športnoplezalni pozdrav,

vodja skupne ture

